Fluorescentni indikator
<s>Fluorescentni zaslon katodne cijevi je prozirna površina premazana fluorescentnim tvarima koje svijetle i stvaraju slike ovisno o tome koliko ih je elektrona pogodilo, a broj elektrona koji pada na pojedino mjesto na zaslonu u svakom trenutku ovisi o električnom naponu na upravljačkoj rešetki.</s><s>Primjenjivao se u osciloskopima, radarima, televizijskim prijamnicima i elektroničkim računalima.</s>

<s>Luminescentni zasloni 
Kemijski spojevi koji se nanašaju na zaslone katodnih cijevi u radarima i osciloskopima jesu standardizirani i označeni slovom P. Takav je spoj Zn2SiO4∙Mn (oznaka P1) koji daje na zastoru zelenu emisiju.</s><s>Često se upotrebljava i spoj ZnS∙Ag sa (Zn, Cd)S∙Cu (oznaka P7) kojim se postiže brzo gašenje modre emisije pogodne za fotografsko snimanje i polagano gašenje zelene emisije pogodne za vizuelno promatranje.</s><s>Osobito je vizuelno promatranje prikladno pri sporom gibanju zrake, kao na radaru i osciloskopu.</s><s>Za crno-bijele TV kineskope upotrebljavaju se modro i žuto emitirajući spojevi, kojih kombinacija daje emisiju u bijelom.</s><s>Kombiniraju se ZnS∙Ag i ZnS∙CdS∙Ag.</s><s>Za kolor kineskope upotrebljavaju se tri spoja, za modro, crveno i zeleno emitiranje.</s><s>Primjer kombinacije jest:</s>

<s>ZnS∙Ag + 7 ZnS∙3 CdS∙Ag + 3 ZnS∙7 CdS∙Ag</s>

<s>U elektrooptičkim cijevima za dobivanje slike također se upotrebljavaju luminescentni zasloni.</s><s>Ako uređaj pretvara infracrvenu sliku u vidljivu, cijev se naziva pretvaračem slike.</s><s>Pretvarači slike upotrebljavaju se za noćno gledanje.</s><s>Primjenjuju se također u mikroskopiji predmeta koji bi se mogli oštetiti vidljivim zračenjem.</s><s>Ako se želi pojačati svjetlina slike bez promjene spektralnog područja, upotrebljavaju se pojačala slike.</s><s>Ona se mnogo upotrebljavaju u astronomiji.</s>

<s>Fosforescirajući spojevi primjenjuju se u elektroluminescentnim pločama koje mogu poslužiti kao široki svjetlosni izvori srednje jakosti.</s><s>Spoj, obično cinkov sulfid ili selenid, raspršen je u prozirnom (transparentnom) mediju i položen između dviju vodljivih elektroda od kojih je barem jedna prozirna.</s><s>Ako između elektroda postoji električni napon, fosforescentni spoj daje jednoliku luminescentnu površinu.</s><s>Ploče se upotrebljavaju kao zaslon za prikazivanje alfanumeričkih informacija na električnim računalima.</s><s>U pločama sastavljenim od guste mreže elektroda (na razmaku manjem od 1 mm) pobuđuje se izboj u plazmi.</s><s>Elektroni pobuđuju luminescenciju fluorescentne tvari na anodi.</s><s>Te se ploče mogu upotrijebiti kao kineskop za televizore u boji.</s><s>Tada na anodi mogu biti tvari: YVO∙Eu, Zn2SO4∙Mn i YVO4∙Pb za dobivanje crvene, zelene i modre boje.</s>

<s>Fosforescentni zasloni kao pojačala upotrebljavaju se u rendgenografiji, tako da se film obično ulaže između dva zaslona (takozvane folije).</s>

<s>Izvori</s>

<s>Elektronske komponente</s>

